section_heading: Športska karijera
paragraph_text: Na Olimpijskim igrama u Rio de Janeiru 2016., u prvoj je borbi svladala kazahstansku predstavnicu Ainur Jesbergenovu 18:7, a u neizvjesnoj borbi četvrtfinala izgubila je od francuske predstavnice Yasmine Aziez s 4:3. Nakon prve izjednačene runde, dvaput je vodila u drugoj, ali francuska tekvandoašica se vratila na 2:2. Nakon ponovnog Lucijina vodstva, Francuskinja je izjednačila i u posljednjim sekundama zadala udarac za pobjedu. Do te borbe Lucija Zaninović francusku je tekvandoašicu pobijedila osam puta uzastopno u osam borbi. Prigoda za osvajanje bronce kroz repasaž nije se ukazala, jer je njena protivnica koja ju je porazila izgubila u polufinalu od južnokorejske predstavnice Kim Sohui zlatnim bodom nakon tijesne borbi koja je završila 0:0.<ref>Večernji list Hina, Ivan Halar: Lucija Zaninović na rubu suza: Ovo je bilo loše, jako sam razočarana, 17. kolovoza 2016. (pristupljeno 18. kolovoza 2016.)